West indies Vs Pakistan
పాక్‌పై వెస్టిండీస్‌ పరాజయం
అబుదాబి: మూడు టెస్టుల సిరీస్‌లో భాగంగా పాకిస్థాన్‌తో జరిగిన రెండవ టెస్టులో వెస్టిండీస్‌ 133 పరుగులు తేడాతో పరాజయం చెందింది. కాగా పాక్‌ విసిరిన 456 పరుగులు టార్గెట్‌తో బ్యాటింగ్‌ ఆరంభించిన విండీస్‌ 322 పరుగులకే ఆలౌటైంది.చివరి రోజు ఆటలో భాగంగా 4 వికెట్లకు 171 పరుగుల ఓవర్‌నైట్‌ స్కోరుతో బ్యాటింగ్‌ కొనసాగించిన విండీస్‌ మరో 151 పరుగులు చేసి మిగతా ఆరు వికెట్లు కోల్పోయింది. ఓవర్‌ నైట్‌ ఆటగాడు బ్లాక్‌ వుడ్‌ 95 పరుగులతో సత్తా చాటినా విండీస్‌ను ఓటమి నుంచి గట్టెకించలేకపోయాడు.ఆ తరువాత హూప్‌ 41 పరుగులు,బిషూ 26 పరుగులతో కొద్దిసేపు పాక్‌ బౌలర్లను ప్రతిఘటించినా చివరకు ఓటమి చెందారు.పాక్‌ స్పిన్నర్‌ యాసిర్‌ షా ఆరు వికెట్లు సాధించి విండీస్‌ పతనాన్ని శాసించాడు.కాగా మొత్తంగా ఈ మ్యాచ్‌లో యాసిర్‌ షా 10 వికెట్లు సాధించాడు.ఈ మ్యాచ్‌లో పాక్‌ విజయం సాధించి సిరీస్‌ను 2-0 తేడాతో కైవసం చేసుకుంది.ఇరు జట్ల మధ్య మూడవ టెస్టు ఈనెల 30న షార్జాలో ఆరంభం కానుంది.